מרדכי נאור

מרדכי (מוטקֶה) נאור (נולד ב־19 באוגוסט 1934) הוא סופר, עיתונאי, עורך, שדרן רדיו וחוקר תולדות ארץ ישראל. שימש מפקד גלי צה"ל בשנים 1974–1978 וכן העורך הראשי של משרד הביטחון - ההוצאה לאור.

ביוגרפיה
מרדכי נאור נולד בשנת 1934 בתל אביב למשולם (זישא) לרנר, שהיה נצר לחוזה מלובלין, ולטובה לבית לוינהרץ. הוא גדל ברחובות, פרט למספר שנים שבהן נאלצה המשפחה לעבור לגן יבנה עקב בעיות פרנסה. לאחר סיום לימודיו התגייס לנח"ל ונמנה עם מקימי קיבוץ נחל עוז, בו נשאר לאחר סיום שירותו הצבאי, מ־1953 עד 1956, ובו התחתן עם אשתו לאה. בסוף 1956, עזב את הקיבוץ והחל לעבוד בעיתונות. נאור כתב עבור עיתון הנוער העובד "במעלה", עבור "במחנה נח"ל", עבור השבועון "רימון", אליו נתקבל על ידי יעקב אגמון, וב"דבר". בשנת 1958, היה נאור סגן עורך של "במחנה נח"ל". באותה שנה זכה באופן חלקי בפרס עמוס לב על כתבה שתיארה את קיבוצו, נחל עוז. בשנת 1961 היה לעורך "במחנה גדנ"ע" ו"במחנה נח"ל". בשנה זו החל ללמוד בבית הספר הגבוה למשפט ולכלכלה ואותו סיים עם תואר ראשון במדע המדינה וסוציולוגיה בשנת 1964. המשיך ללמוד לתואר שני בירושלים, ואת התואר השני במדע המדינה קיבל ב-1970.

נאור היה סגן מפקד גלי צה"ל ושידר בתחנה פינה שבועית ותוכניות שונות. ביוני 1974 נתמנה למפקד גלי צה"ל. במהלך מלחמת יום הכיפורים עברה התחנה לשדר מסביב לשעון, ונאור נאבק לאחר כניסתו לתפקיד להמשיך מתכונת שידורים זו. במהלך כהונתו יזם חידושים כמו שימוש ב"טלפון האדום" לקבלת ידיעות מהמאזינים ו"האוניברסיטה המשודרת". נאור נאבק על עצמאות גלי צה"ל אל מול רשות השידור. ביוני 1978 סיים את תפקידו בגלי צה"ל ועבר להיות העורך הראשי של משרד הביטחון – ההוצאה לאור.

נאור קיבל תואר דוקטור במסגרת בית הספר למדעי היהדות של אוניברסיטת תל אביב; עבודת הדוקטור שלו, שכותרתה: "פנחס ספיר (בתקופת השנים 1930–1949) לבחינת דרכו של מנהיג מהרמה המקומית ללאומית, על רקע ההתפתחות הפוליטית והכלכלית של היישוב בשנים אלו", נעשתה בהדרכת פרופ' מתתיהו מינץ ואושרה בשנת 1984.

מלבד היותו מרצה להיסטוריה, מרבה נאור בכתיבת ספרים פופולריים בתולדות ארץ-ישראל (ביניהם זכתה להצלחה גדולה הסדרה "מסיפורי ארץ אהבתי"), וכן ביוגרפיות על אישיה (בין היתר כתב ביוגרפיות על הברון רוטשילד, פנחס ספיר, הרמטכ"לים יעקב דורי וחיים לסקוב ואליהו דובקין, "שר העלייה של המדינה שבדרך"). בשנת 1962 הציע לו שאול ביבר לכתוב גיליון מיוחד של כתב העת "מערכות שריון" לציון 15 שנים לחטיבה 7, ונאור ניצל את ההזדמנות והציע להוציא לאור ספר, שהיה לספרו הראשון, "כאן השריונים". בשנות ה-60 כתב ספרים נוספים על צה"ל: "על הגובה" – על חיל האוויר (1965); "ימי יוני" – על מלחמת ששת הימים, יחד עם זאב ענר; ו"השבח להם" – על מקבלי צל"שים.

במסגרת המכון לתקשורת יהודית באוניברסיטת תל אביב, בראשות שלום רוזנפלד, ערך את כתב העת "קשר" לתקשורת יהודית וישראלית, שיצא לאור במשך 16 שנה (33 חוברות, 1987–2003).

נאור היה שותף במשך שנים לזאב ענר בתוכנית הרדיו "מחפשים את המטמון", שבה התוודעו המאזינים דרך שעשוע וכתב חידה לפרקים בתולדות ארץ-ישראל.

ספרו "17 המדרגות" הוא רומן שבאמצעותו הוא עוקב אחרי פרקים בתולדות הארץ דרך גיבורו, דב בן ליש, דמות מסתורית שהייתה נוכחת כמעט בכל אתר ונקודה חשובה בהיסטוריה של עם ישראל וארצו.

נאור הוא חוקר וסופר פורה, ובספרייה הלאומית בירושלים אצורים כ-200 כרכים משלו: ספרים שכתב, ספרים שהיה שותף לכתיבתם, ספרים שערך, קטלוגים לתערוכות, וכן רומן אחד וכמה ספרי סיפורים לבני הנעורים. הוא משמש כיועץ וכאוצר מוזיאונים, כגון מוזיאון הרעות במצודת כ"ח (נבי יושע), אתר רכבת העמק בכפר יהושע, מוזיאון ההגנה בתל אביב, ובית ראשונים בהרצליה.

250px|ממוזער|שמאל|לאה ומרדכי נאור, דצמבר 2019

מרדכי נאור מתוגרר בהרצליה, נשוי למשוררת וסופרת הילדים לאה נאור, ולהם שתי בנות ובן.

פרסים שהוענקו לו
 פרס רשות השידור על התכנית "מחפשים את המטמון" בטלוויזיה, 1978
פרס חיפה, 1990
פרס סוקולוב על מפעל חיים בתחום העיתונות הכתובה, 2002
פרס הרצל, 2006
פרס בן-גוריון, 2007
פרס נשיא המדינה ע"ש זלמן שזר, 2012
פרס יצחק שדה (ציון מיוחד), 2014
פרס יצחק נוי, להנגשת המחקר ההיסטורי לקהל הרחב, 2025
פרס המועצה להנצחת נשיאים וראשי ממשלה על ספרו על משה שרת, 2025

 מספריו 
בין הספרים שכתב בנושאי ארץ-ישראל והעם היהודי:
 תנועות נוער בישראל ובעולם - יחד עם מתתיהו רוטנברג, בהוצאת עמיחי, 1962
 כאן השריונים, בהוצאת קצין חינוך ראשי, 1963
 גדנ"ע 30 שנה, 1970-1940. בהוצאת פיקוד הגדנ"ע, 1970
 ארץ ישראל בבולי ישראל, נכתב עם זאב ענר, משרד הביטחון - ההוצאה לאור, 1981
 השבת השחורה, הוצאת הקיבוץ המאוחד, תשמ"א. 1981
 רוטשילד – אבי היישוב, הוצאת כתר, 1982 (יחד עם דן גלעדי).
 הראשונים, עם עובד, 1983 - תשמ"ג
 צמיחתו של מנהיג – פנחס ספיר, הוצאת פפירוס, 1987
 הרובע היהודי בעיר העתיקה ירושלים / עורך - החברה לשיקום ולפיתוח הרובע היהודי והוצאת ידיעות אחרונות, 1987.
מסיפורי הארץ הטובה, משרד הביטחון – ההוצאה לאור 1988
היו זמנים בארץ ישראל, סיפורה של ארץ ישראל מתוך ציוריו של נחום גלבוע 1988
 לסקוב– ביוגרפיה, כתר ומשרד הביטחון – ההוצאה לאור, 1988
 ספר העליות, מסדה וההוצאה לאור – משרד הביטחון, 1991
 שירו, הביטו וראו: הסיפורים שמאחורי השירים, משהב"ט - ההוצאה לאור, 1992 (עם יורם טהרלב).
 גשר חי, משרד הביטחון – ההוצאה לאור, 1993.
 ירושלים – עיר ועם, הוצאת יד יצחק בן-צבי, 1995 (מהדורות בעברית ואנגלית).
 ספר המאה – היסטוריה מצולמת של ארץ-ישראל, עם עובד ומשרד הביטחון – ההוצאה לאור, 1996 (מהדורות גם באנגלית וגרמנית).
 הציונות - מאה השנים הראשונות, הוצאת הספרייה הציונית, תשנ"ז
העם היהודי במאה העשרים - היסטוריה מצולמת. הוצאת עם עובד, מרכז שזר ובית התפוצות, 2001.
ברכת החשמל, הוצאת יד יצחק בן-צבי, 2003.
רבותי העיתונות, משרד הביטחון – ההוצאה לאור, 2004.
17 המדרגות (רומן), הוצאת יבנה, 2004.
תבנית נוף מולדתו– תולדות ארץ-ישראל על רקע סיפור חייו של יצחק רבין, כתר, מורג ומשרד הביטחון – ההוצאה לאור, 2005.
הטור השמיני - מסע היסטורי בעקבות הטורים האקטואליים של נתן אלתרמן, הקיבוץ המאוחד, אוניברסיטת תל אביב, 2006.
 "קפה רצקי" - קפה ספרותי בתל אביב 1935-1932, הוצאת מודן, 2006.
 לקסיקון ישראל - 60 שנה למדינה, משרד הביטחון – ההוצאה לאור, 2008.
בחזרה לרכבת העמק, הוצאת ספריית יהודה דקל, המועצה לשימור אתרי מורשת בישראל, 2009.
תל אביב, תל אביב - הסיפורים והצילומים מאז ימי יפו העתיקה ועד ל"עיר ללא הפסקה". הצילומים: לילי סגל. הוצאת הקיבוץ המאוחד, 2009.
 מאה מקומות שמורים - מסע באתרי השימור של ישראל - (לזכרו של יהודה דקל) סיפורם של אתרים בארץ-ישראל שעברו תהליך שימור. נכתב בשיתוף עופר רגב, הוצאת ספריית יהודה דקל, המועצה לשימור אתרי מורשת בישראל, 2010.
 הגמל המעופף - 85 שנים של תערוכות וירידים בתל אביב, בהוצאת מרכז הירידים והקונגרסים בישראל ומוזיאון ארץ ישראל, 2010 (עם בתיה כרמיאל).
 ספר למזכרת - מזכרת בתיה (עקרון), 100 השנים הראשונות, הוצאת יד יצחק בן-צבי, 2010
 כנרת - החווה והחצר - מערש ההתיישבות לאתר שימור, הוצאת ספריית יהודה דקל והמועצה לשימור אתרי מורשת בישראל, 2011
 יעקב דורי - הרמטכ"ל הראשון, הוצאת מערכות/מודן, 2011.
 החותֵם העשירי - אליהו דובקין, הוצאת ספריית יהודה דקל והמועצה לשימור אתרי מורשת בישראל, 2012.
 כל ההתחלות - 120 התחלות ישראליות בחברה, בצבא, בכלכלה ובתרבות, הוצאת מודן, 2012.
 סיפורי הרצליה - ממושבה חקלאית למרכז היי-טק ומה"באסה" ועד פארק הרצליה, הוצאת ספריית יהודה דקל, המועצה לשימור אתרי מורשת בישראל, 2013.
 רדיו חזק – הסוד והקסם של גלי צה"ל, הוצאת אבן-חושן, 2014.
 ימי התום – ישראל של שנות ה-50 וה-60 – לא רק נוסטלגיה, הוצאת הספרייה הציונית, 2014.
 יום שישי הגדול – הדרמה המופלאה של הקמת המדינה, הוצאת ספריית יהודה דקל, המועצה לשימור אתרי מורשת בישראל ובית העצמאות, 2014 (הספר הופיע במקביל גם באנגלית, בשם The Friday That Changed Destiny).
 בים, ביבשה וגם באוויר – מבט חדש על ההעפלה, הוצאת ספריית יהודה דקל והמועצה לשימור אתרי מורשת בישראל, 2015.
 ראשית דבר, הוצאת הקיבוץ המאוחד, 2015.
 כוכבים ופסים בארץ-ישראל, 1948-1840 - עשרים פרקים בקורות המעורבות האמריקאית המוקדמת בארץ הקודש, הוצאת "אריאל", 2015.
 כאלה היינו - נעורים והתבגרות בישראל של העשור הראשון - סיפור אישי, הוצאת הקיבוץ המאוחד, 2017.
 הטור התשיעי - אקטואליה ופוליטיקה בטורי העיתונות, השירים הליריים ושירי הזמר של נתן אלתרמן, הוצאת הקיבוץ המאוחד, 2018.
 ארץ אהבתי - על אתרים ואנשים, ספריית יהודה דקל, המועצה לשימור אתרי מורשת בישראל, 2018.
 תש"ח - 70 סיפורים ופרשיות, הוצאת מודן, 2018.
 48 שעות ביממה - סיכום ביניים מאוחר, הוצאת שער הרצליה, 2018.
 ראש בראש – שמונה עימותים ופולמוסים בתולדות היישוב ומדינת ישראל, הוצאת יד יצחק בן צבי, 2019
 הכ"ג - שליחות עלומה, ספריית יהודה דקל, 2019.
 המנהיג המזרחי הראשון - אברהם מויאל, הוצאת סטימצקי, 2019.
 הבניין שבו נולדה המדינה – בית המוסדות הלאומיים, הוצאת ספריית יהדה דקל, המועצה לשימור אתרי מורשת בישראל, 2020. הספר תורגם לאנגלית בשם Israels' Cradle.
 48 שעות ביממה – הסיפור המלא, ספריית יהודה דקל, המועצה לשימור אתרי מורשת בישראל, 2021. אוטוביוגרפיה.
 48 שעות ביממה - ספירת מלאי, הוצאת שער הרצליה, 2021. ביבליוגרפיה.
 ימי הרדיו שלנו - 40 השנים הראשונות, 1972-1932, הוצאת ספריית יהודה דקל והמועצה לשימור אתרי מורשת בישראל, 2022.
 יום יום - סיפורם של עשרה יומונים ושל עשרים עיתונאים בולטים בארץ במהלך יותר ממאה השנים האחרונות, הוצאת מוסד ביאליק, 2022.
 שלמה הלל - חלוץ, מנהיג, אוהב עמו וארצו, הוצאת ספריית יהודה דקל, מרץ 2023. (מהדורה אנגלית הופיעה בינואר 2025).
 הספרים שלי: מסע ספרותי־ביוגרפי לאורך 60 שנה ויותר, הוצאת שער הרצליה, 2023.
 איש תל-חי - מהדורה מעודכנת ומורחבת. הוצאת מטר, 2023.
 כך היינו - אישים וסיפורים מימי ארץ ישראל הישנה והטובה, עם עובד, 2024.
 שנים עשר פרקי תקשורת, הוצאת שער הרצליה, 2024.
 מים לירושלים, (יחד עם ערן ליטוין). הוצאת חברת מקורות, 2024.
 ההגנה – מא' עד ת', ספריית יהודה דקל, 2024. (מהדורה אנגלית: The Haganah from A to Z).
 המאבק להקמת המדינה 1947-1945, ספריית יהודה דקל 2025.
 משה שרת שלא הכרנו - מדינאי, ראש ממשלה, איש ציבור ואיש ספר, משרד הביטחון – ההוצאה לאור, 2026.

סיפורת:
 האיש בחולצת הפסים, הוצאת טפר, 2017.
 המלך עמוס הראשון, הוצאת קונטנטו נאו, 2018.
ספרי ילדים ונוער:
הקרב בשדרת הצברים– או החבר'ה הטובים, מערכות, 1971;
למעלה על המגדל, משרד הביטחון – ההוצאה לאור, 1984;
החבר'ה הטובים חוזרים, מערכות, 1977;
סיפורי לילה, יבנה, 1980;
טעם של פעם, י. שרברק, 1984.

בין הספרים והפרסומים שערך:
לקסיקון כוח המגן – ההגנה, משרד הביטחון – ההוצאה לאור, 1992.
העיתונות היהודית בארץ-ישראל נוכח השואה, אוניברסיטת תל אביב ומשרד הביטחון – ההוצאה לאור, 2002 (יחד עם דינה פורת).
 סדרת עידן בתולדות ארץ-ישראל, הוצאת יד יצחק בן-צבי (15 כרכים), 1993-1982.
 מכתבי אהבה - משה דיין, הוצאת ידיעות אחרונות, 2016.

קישורים חיצוניים







 מאמרי מרדכי נאור, באתר נתן אלתרמן
  מרדכי נאור בשיחה עם דן מרגלית, באתר החינוכית, יולי 2017


 16px|קטע קול|קישור= אבשלום קור, באופן מילולי במלחמה: לאה נאור בת 90, גלי צה"ל, 14 באוגוסט 2024

על ספריו:








 אפרים לפיד, גומרים את ההלל על שלמה הלל, IsraelDefense, 30.08.2023

הערות שוליים

קטגוריה:היסטוריונים ישראלים
קטגוריה:היסטוריונים של ישראל
קטגוריה:מחברי ספרי עיון ישראלים
קטגוריה:עיתונאים כותבי עברית
קטגוריה:שדרני רדיו ישראלים
קטגוריה:מפקדי גלי צה"ל
קטגוריה:תל אביב-יפו: אישים
קטגוריה:זוכי פרס סוקולוב
קטגוריה:זוכי פרס הרצל (הרצליה)
קטגוריה:זוכי פרס בן-גוריון
קטגוריה:חוקרי היישוב
קטגוריה:חברי גרעיני נח"ל
קטגוריה:מייסדי קיבוצים
קטגוריה:סגל במחנה נח"ל
קטגוריה:בוגרי בית חינוך רחובות
קטגוריה:בוגרי תיכון דה שליט
קטגוריה:בוגרי בית הספר הגבוה למשפט ולכלכלה
קטגוריה:בעלי תואר דוקטור מאוניברסיטת תל אביב
קטגוריה:נחל עוז: אישים
קטגוריה:ישראלים שנולדו ב-1934